ชาญวิทย์ ผลชีวิน

ชาญวิทย์ ผลชีวิน () หรือ โค้ชหรั่ง เป็นสมาชิกวุฒิสภาไทย ชุดที่ 12 กรรมการและเลขานุการในคณะกรรมการจัดทำยุทธศาสตร์ชาติด้านการพัฒนาและเสริมสร้างศักยภาพทรัพยากรมนุษย์ อดีตรองอธิบดีกรมพลศึกษา อดีตหัวหน้าผู้ฝึกสอนฟุตบอลทีมชาติไทย ในช่วงปี 2547-2550 โดยรับตำแหน่งต่อจาก ซิกกี้ เฮลด์ เมื่อ พ.ศ. 2547 และในปี พ.ศ. 2536, พ.ศ. 2537 เคยพาทีมสโมสรธนาคารกสิกรไทย คว้าแชมป์ฟุตบอลเอเชียนแชมเปียนส์คัพ (ฟุตบอลสโมสรชิงแชมป์เอเชีย) สองสมัยติดต่อกัน และพาทีมเยาวชน 17 ปีของไทย ไปเล่นฟุตบอลเยาวชนโลกเป็นครั้งแรกที่อียิปต์ ในปี พ.ศ. 2540

ชาญวิทย์สามารถนำทีมชาติไทย ชุดเยาวชนอายุไม่เกิน 23 ปี คว้าแชมป์กีฬาซีเกมส์ ที่ประเทศฟิลิปปินส์ในปี พ.ศ. 2548 และคว้าแชมป์ฟุตบอล 4 เส้าอกรีแบงก์คัพ ที่เวียดนามในปี พ.ศ. 2549 พาทีมชาติไทยชุดเยาวชนอายุไม่เกิน 23 ปี ผ่านเข้าสู่รอบ 8 ทีมสุดท้าย ฟุตบอลเอเชียนเกมส์ครั้งที่ 15 ที่ประเทศกาตาร์ ก่อนแพ้ทีมชาติกาตาร์ 0-3 ต่อมาในปีเดียวกัน พาทีมชาติไทยชุดใหญ่ คว้าแชมป์ฟุตบอลชิงถ้วยพระราชทานคิงส์คัพ 2006 โดยในนัดชิงชนะเลิศ สามารถเอาชนะทีมชาติเวียดนาม 3-1

ชาญวิทย์ ผลชีวิน สำเร็จการศึกษาระดับปริญญาเอก สาขารัฐประศาสนศาสตร์ จากมหาวิทยาลัยศรีปทุม

ต่อมาในปี พ.ศ. 2558 เขาได้รับแต่งตั้งเป็นสมาชิกสภาขับเคลื่อนการปฏิรูปประเทศ

เกียรติประวัติ

หัวหน้าผู้ฝึกสอน

สโมสร

ธนาคารกสิกรไทย
เอเอฟซีแชมเปียนส์ลีก  ชนะเลิศ : 1994,1995
ไทยพรีเมียร์ลีก (Kor Royal Cup)  ชนะเลิศ : 1991, 1992, 1993, 1995, 2000
ควีนส์คัพ  ชนะเลิศ : 1994, 1995, 1996, 1997
อัฟโร-เอเชียนคลับแชมเปียนชิพ  ชนะเลิศ : 1994
ไทยเอฟเอคัพ ชนะเลิศ : 1999

ทีมชาติไทย 

ฟุตบอลชิงแชมป์แห่งชาติอาเซียน รองชนะเลิศ : 2007 
เอเอฟซี U-17 แชมเปียนชิพ U-17 ฟุตบอลโลก รอบคัดเลือก : 1997 
เอเอฟเอฟ U-20 ยอร์ทแชมเปียนชิพ  ชนะเลิศ : 2002 
ซีเกมส์  ชนะเลิศ : 2005
คิงส์คัพ (ประเทศไทย)  ชนะเลิศ : 2006, 2007

เกียรติประวัติส่วนบุคคล 
ผู้จัดการทีมยอดเยี่ยมของเอเชียประจำปี : 1994

เครื่องราชอิสริยาภรณ์

อ้างอิง

แหล่งข้อมูลอื่น 
 

นักฟุตบอลชาวไทย
นักฟุตบอลทีมชาติไทย
ผู้จัดการทีมฟุตบอลชาวไทย
ข้าราชการพลเรือนชาวไทย
สมาชิกวุฒิสภาไทยแบบแต่งตั้ง
ผู้จัดการทีมฟุตบอลทีมชาติไทย
ผู้จัดการทีมฟุตบอลหญิงทีมชาติไทย
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
ผู้ได้รับเครื่องราชอิสริยาภรณ์ จ.ภ.
ผู้ได้รับเหรียญจักรพรรดิมาลา
ผู้เล่นสโมสรกีฬาราชประชา
ผู้จัดการทีมสโมสรฟุตบอลธนาคารกสิกรไทย
ผู้จัดการทีมสโมสรฟุตบอลการท่าเรือ
บุคคลจากอำเภอศรีราชา